da en da nl ca da da da es da da da da da da da da da da da da sv da da da en da da da da da da da de da da da da da da da da da da da da da nl da en da da es nl da
Tipper fra Odense vinder over 1 million på 13 rigtige: ”Det var befriende at vinde et stort beløb”
Den glade vinder ramte som den eneste tipper 13 rigtige i Tips. Nu vil han cykle 1.100 kilometer med konen.
Der var spænding til det sidste, da lørdagens vindende tipskupon gik hjem. De første 12 kampe på kuponen blev spillet kl. 16.00, og da resultaterne var tikket ind, sad tipperen pludseligt med 12 rigtige. Det ville have givet en fin gevinst på et par tusinde kroner.
Kuponens sidste kamp var Everton-Chelsea med kickoff kl. 18.30. Hvis Chelsea vandt kampen, ville tipperen fra Odense ramme 13 rigtige. Men det vidste han i første omgang ikke.
”Jeg havde passet børnebørn i fire dage, og havde været offline i den tid. Så jeg havde siddet på en campingplads og lavet kuponen, og sendt den på SMS til mine venner i spilleklubben. Så ringede min kammerat pludselig og spurgte, om jeg havde fulgt med. Det havde jeg overhovedet ikke, haha," fortæller den grinende vinder.
Vennen kunne fortælle, at første halvleg i den sidste kamp var færdig, og Chelsea var foran 1-0. Holdt den stilling hjem, ville de vinde over en million kroner.
Spilleklub i fire årtier
Den glade vinder har i små 40 år haft en spilleklub med to venner, hvor de spiller for små beløb hver uge. Når der så en gang imellem er en gevinst, deler de den og rejser for pengene. Og nu stod den lille klub altså til en stor gevinst på præcis 1.006.963 kroner.
”Så måtte jeg jo følge med i kampen, og der var lige temmelig meget overtid, synes jeg, 12 minutter. Der tænkte jeg, at jeg da i det mindste havde 12 rigtige. Men det var befriende at vinde et stort beløb,” siger manden fra Odense.
Da pulsen havde lagt sig lidt, gav manden sig til at vente på en mail fra Danske Spil, og hans venner ventede også. Dagen efter kom den lykkebringende bekræftelse på mail.
”Op ad morgenen sendte jeg mailen til begge de venner, som jeg spiller med. Den ene plejer at sove længe, men det gjorde han ikke den dag, haha, han havde mobilen ved sin seng,” fortæller den fynske tipper.
Mandens dygtighed og held bragte altså lykke med sig, og vanen tro skal der bruges nogle penge på en rejse – men denne gang med hustruen.
”Min kone og jeg tager en længere cykeltur på 1.100 km, fra syd for Paris, ned til Lyon og til middelhavet over Camarguen og ned til den spanske grænse. Det gør vi allerede her til september. Min kone taler fransk, og vi kommer der ofte,” slutter den glade vinder.
Det er sjette gang i år, at Tips 13 har haft en enlig vinder med en gevinst på over 1 million kroner.
Kunden havde tippet Danske Spils mest populære system, R 0-7-16, dvs. 7 halvgarderinger på 16 rækker. Han havde tilsat 3 matematiske halvgarderinger, således at systemet kostede 128 kr. De 3 sikre kampe var Newcastle hjemme over Nottingham Forest, Reading hjemme over Cardiff og Stoke hjemme over Blackpool.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Målløs fynbo efter KÆMPE-gevinst på 107 millioner: ”Jeg kan ikke nå at bruge alle de penge!”4.10.2022 08:30:00 CEST | Pressemeddelelse
Det er først for alvor ved at gå op for en midaldrende mand fra Odense, at hans liv for nyligt tog en meget voldsom drejning: Han vandt 107.000.000 kroner i Eurojackpot og har nu kun en eneste økonomisk bekymring tilbage: ”Hvad skal man dog stille op med alle de penge? – Der er jo millioner af muligheder.”
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022